
Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ., je u snu vidio da mu je sablja oštećena. I vidio je krave kako se kolju. Kako je Allahov Poslanik, ﷺ., protumačio te snove? Kada je on to vidio u snu?


* 
* 
* 
* 
* 
* 
* 

 
Tumačenje sna Allahovog Poslanika o sablji i klanju krava.

Oštećenje (krnjavost) na sablji je protumačio ubistvom nekoga iz njegove porodice, jer čovjeku predstavlja zaštitu njegovo pleme i njegova sablja, pa kada je vidio da mu na sablji postoji krnjavost, to je značilo da će mu i u porodici nastati krnjavost, tj. da će neko umrijeti. I to se i desilo kada mu je poginuo amidža Hamza ibn Abdulmuttalib, r. a., u Bitki na Uhudu.


Klanje krava je protumačio ubistvom svojih ashaba, a to se desilo u jednoj bitki kada je poginulo oko sedamdeset ashaba. Vidio je u snu krave zato što su krave životinje od kojih postoji višestruka korist, one su jedne od najkorisnijih životinja; koriste se u obradi zemljišta, od njih se pije mlijeko i pravi maslo, a koristi se i za porast, povećavanje (imovine). Njegovi ***[ashabi](https://pitajucene.com/search/ashab/questions/ "Pretraži pitanja o ashabima")*** su također najbolja generacija i najbolji ljudi. A da nikakva drugoga dobra nemaju, osim toga što ih je Allah odabrao da budu generacija koja će prenijeti Šerijat generacijama ovoga ummeta koje dolaze nakon njih, bilo bi im dovoljno.


Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ., je ovaj san vidio u noći prije Bitke na Uhudu.


Iz fetvi i predavanja šejha Muhammeda ibn Saliha el-Usejmina


